10.08.2020.

**Noslēgts līgums par aizsargdambja būvniecību Daugavpilī**

**2020.gada 11.jūnijā Daugavpils pilsētas dome parakstīja līgumu ar SIA „VALKAS MELIORĀCIJA” par būvdarbu veikšanu objektā „Daugavpils pilsētas aizsargdambja būvniecība Daugavas upes labajā krastā, Nometņu ielas rajonā, plūdu apdraudētajā teritorijā”. Būvdarbu laikā autoruzraudzību veiks SIA „Geo Consultants”, būvuzraudzību SIA „REM PRO”.**

Būvdarbi notiks Eiropas Savienības fonda projekta “Eiropas Reģionālās attīstības fonda projekta “Daugavpils pilsētas aizsargdambja būvniecība Daugavas upes labajā krastā, Nometņu ielas rajonā, plūdu apdraudētajā teritorijā” (projekta numurs Nr.5.1.1.0/17/I/005)ietvaros.

Plānots izbūvēt aizsargdambi Daugavas upes labajā krastā, Nometņu ielas rajonā, posmā no Meļņičkas upes rajona līdz Akmeņu un Nometņu ielas rajonam un veikt krasta erozijas samazināšanas pasākumus.

***Projekta mērķis*** *ir**izbūvēt aizsargdambi pilsētas labā krasta teritoriju pasargāšanai no Daugavas upes ūdeņiem, samazinot augstu plūdu risku un nodrošinot kvalitatīvu, drošu dzīves vidi un konkurētspējīgu saimniecisko darbību.*

***Projekta realizācijas termiņš*** *ir 36 mēneši no vienošanās parakstīšanas dienas.*

***Projekta kopējās izmaksas ir EUR*** *3 468 721.41 no tām kopējās attiecināmās izmaksas ir*

*EUR 3 324 308.17, t.sk. Eiropas reģionālā attīstības fonda finansējums EUR 2 219 185.35*

**Informāciju sagatavoja:**

Daugavpils pilsētas domes Attīstības departamenta Projektu nodaļas vecākā eksperte projekta jautājumos Helēna Trošimova

